Diari Oficial de la Generalitat Valenciana


Sumari del DOGV 7326, del 28-07-2014 (2014/6887)

Notificació de la sentència dictada en el procediment de modificació de mesures número 413/2011.
------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6887


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el procediment de modificació de mesures número 413/2011. [2014/6887]  
En el procediment modificació mesures 413/2011, seguit a instàncies de Dennis Lembert contra Emma Louise Orchard, s'ha dictat la sentència que, literalment, diu el següent:  
  
«Orihuela, 14 de febrer de 2013  
Dispositiva  
Estime parcialment la demanda presentada pel procurador Jaime Martínez Rico, en nom i representació de Dennis Lembert, contra Emma Louise Orchard, i dispose la modificació de les mesures vigents en relació amb el menor R. J. L. O., i lloc d'aquelles dispose:  
  
1. Concedir la guarda i custòdia del menor R. J. L. O. a son pare Dennis Lembert, mantenint la pàtria potestat compartida. La mare haurà d'entregar al pare el passaport del menor, el llibre de família i la resta de documents personals del xiquet, com ara informes mèdics, informació sobre vacunes, etcètera.  
2. Concedir a favor de la progenitora no custòdia, Emma Louise Orchard, el següent règim de visites, una vegada que torne a Espanya:  
a) Els primers tres mesos des del seu retorn a Espanya, els dissabtes i diumenges alterns, des de les 11.00 hores fins a les 13.00 hores.   
b) Els tres mesos següents des del seu retorn a Espanya, els dissabtes i diumenges alterns, des de les 10.00 a les 18.00 hores.  
c) A partir del sext mes des del seu retorn a Espanya:  
- Caps de setmana alterns, des de les 10.00 hores del dissabte fins a les 18.00 hores del diumenge.  
- Mitat de les vacacions escolars de Nadal, Setmana Santa i estiu, repartides en períodes de 15 dies i, en cas de discrepància, elegirà la mare en anys parells i el pare els imparells  
3. La mare no podrà traure el menor d'Espanya sense autorització expressa i escrita de l'altre progenitor, Dennis Lembert. Si hi ha desacord, caldrà l'autorització judicial prèvia.  
4. Establir, en concepte aliments per a la progènie, la quantitat de 200 euros mensuals, la qual serà satisfeta exclusivament per la demandada, Emma Louise Orchard, entre els dies 1 i 5 de cada mes, i per anticipat, en el compte que designe el demandant, quantitat que serà actualitzada anualment d'acord amb les variacions de l'índex de preus al consum, de manera automàtica i sense necessitat d'un nou pronunciament judicial (primera actualització, febrer de 2014).  
Els gastos extraordinaris (que comprén entre altres, els d'educació, activitats esportives, gastos mèdics, odontòlegs i oftalmològics) seran satisfets a mitges per ambdós progenitors.  
Els gastos extraordinaris hauran de ser consensuats per ambdós cònjuges, i hauran de ser notificats prèviament a la seua realització (excepte urgència inajornable), i s'entendran acceptats si el contrari no s'oposa en els 10 dies següents. En cas de discrepància qualsevol de les parts podrà acudir a l'arbitri judicial.  
No és procedent fer expressa imposició en costes a les parts.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant.  
Esta és la sentència que pronuncie, mane i firme.»  
  
I atés que la demandada, Emma Louise Orchard, es troba en parador desconegut, expedisc este edicte a fi que li valga de notificació de forma deguda.  
  
Orihuela, 1 de juliol de 2014.- La secretària judicial: Celia Mas Moscardó.